open-index/open-wikipedia-markdown huggingface dataset:
Rainulf Trincanocte

**Rainulf Trincanocte** var den tredje greven av Aversa og fikk tittelen Rainulf den andre (1045&ndash;1048). Han var fetter til sin forgjenger Asclettin og nevø til Asclettins forgjenger Rainulf Drengot, som hadde skapt Drengot-slektens makt i Sør-Italia. Da greve Asclettin døde etter kun noen få måneders regjeringstid, oppstod det uro om arvefølgen, og Guaimar 4. av Salerno, som var lensherre over Aversa, forsøkte å få sin egen kandidat valgt. Normannerne valgte imidlertid Trincanocte, og det lyktes dem å få Guaimar til å anerkjenne valget. I 1047 deltok Rainulf i et møte hvor den tysk-romerske keiseren Henrik 3. uten større hell forsøkte å ordne forholdene i Italia, innen han reiste tilbake til Tyskland. Den viktigste begivenheten for Rainulf var da Guaimar 4. ble fratatt verdigheten som hans lensherre, og greven av Aversa var heretter direkte vasal under keiseren, noe som gav ham en betydelig høyere status. 

Rainulf klarte bare å nyte den nye verdigheten i ett år, ettersom han døde i 1048 og etterlot Aversa til sin mindreårige sønn Herman. 

## Kilder
*Brown, Gordon S. *The Norman Conquest of Southern Italy and Sicily*. McFarland, 2003, ISBN 978-0-7864-1472-7
*Norwich, John Julius. *The Normans in the South 1016-1130*. Longmans: London, 1967.
*Amatus av Montecassino. *History of the Normans* Oversat af Prescott N. Dunbar. Boydell, 2004. ISBN 1-84383-078-7

## Eksterne lenker
* Sicily/Naples, Nobility (Conti d'Aversa)
Fayetteville

**Fayetteville** er navnet på flere steder i USA. Mange er oppkalt etter Marquis de La Fayette, en general i George Washingtons hær.

*Fayetteville (Alabama)
*Fayetteville (Arkansas)
*Fayetteville (Georgia)
*Fayetteville (Illinois)
*Fayetteville (Indiana)
*Fayetteville (New York)
*Fayetteville (Nord-Carolina)
*Fayetteville (Ohio)
*Fayetteville (Pennsylvania)
*Fayetteville (Tennessee)
*Fayetteville (Texas)
*Fayetteville (Vest-Virginia)
Grevskapet Aversa

**Grevskapet Aversa** var den første normanniske besittelsen i det sørlige Italia. Grevskapet ble opprettet i 1030 til Rainulf Drengot omkring byen Aversa, ca. 15 km nord for Napoli. Rainulf (også stavet *Ranulf*) hjalp i 1029 den fordrevne hertug Sergius 4. av Napoli med å vinne byen tilbake, og som takk fikk han grevskapet og ble giftet inn i hertugens familie.

Grevskapet fikk ytterligere prestisje i 1047, da det gikk fra aå være len under fyrste Guaimar 3. av Salerno til å være direkte underlagt den tysk-romerske keiser.

Tittelen som greven av Aversa mistet noe av sin betydning i 1058, da Richard 1. erobret Capua og ble fyrste av Capua. Heretter ble fyrstetittelen den viktigste tittelen, og grevskapet inngikk som en del av det samlede riket. Grevetittelen var i bruk i Drengot-slekten frem til 1156, da Robert 2. døde. Han ble fordrevet fra området allerede i 1135 og levde sine siste år i eksil.
Ralf Bartels

**Ralf Bartels** (født 1978) er en tysk friidrettsutøver som konkurrerer i kulestøt.

Han ble europeisk mester i EM i friidrett 2006 i Göteborg, etter å ha slått belarusiske Andrej Mikhnevitsj med et sistestøt på 21,13 meter, to cm lengre enn Mikhnevitsj. Han vant også bronse i EM i friidrett 2002.

I VM-sammenheng har han to bronsemedaljer. Han fikk bronse i VM i friidrett 2005 i 
Helsingfors, med et støt på 20,99 m. Dette resultatet gjentok han i VM i friidrett 2009, der han fikk bronse bak Christian Cantwell og Tomasz Majewski.

## Referanser


## Eksterne lenker
*
VM i friidrett 2009 – 20 kilometer kappgang kvinner

Øvelsen **[[20 kilometer kappgang]] damer** ved **[[VM i friidrett 2009]]** ble avholdt i sentrum av byen Berlin den 16. august. Den begynte og sluttet ved Brandenburger Tor. 

Kjersti Tysse Plätzer representerte Norge, men ble disket ca. 3 kilometer fra mål etter å ha fått 3 advarsler.

## Medaljevinnere

## Rekorder

## Kvalifiseringskrav

## Program

## Resultater

## Referanser


## Eksterne lenker
* Resultater 20 kilometer IAAF. Besøkt 16. august 2009.
Meselech Melkamu

**Meselech Melkamu** (født 1985) er en etiopisk friidrettsutøver som konkurrerer på langdistanseløp.

Melkamu kom på andreplass under VM i friidrett 2009 i Berlin med tiden 30.51,34 kun en tidels sekund bak Linet Masai fra Kenya.

## Referanser


## Eksterne lenker
*
Pilblad

**Pilblad** er en art i gruppen *[[Sagittaria]]*. 
Det er en plante som vokser i våtmark i Asia og Europa. Den vokser i vann som er 10-50 cm dypt. 
Bladene over vann er formet som pilspisser. Bladet er 15-25 cm langt og 10-22 cm bredt, på en lang bladstilk som holder bladet opptil 45 cm over vannflaten.  Planten har også smale undervannsblader, opptil 80 cm lange og 2 cm brede. Blomstene er 2-2,5 cm brede, med tre små begerblader og tre hvite kronblader og flere purpurfargede pollenbærere.

## Eksterne lenker
*
Wude Ayalew

**Wude Ayalew Yimer** (født 4. juli 1987 i Gojjam) er en etiopisk friidrettsutøver som konkurrerer på langdistanseløp.

Ayalew kom på tredjeplass under VM i friidrett 2009 i Berlin med tiden 30.51,95 bak Linet Masai fra Kenya og sin landsmann Meselech Melkamu.
## Referanser


## Eksterne lenker
*
Fujitsu

**Fujitsū Limited** (japansk: **Fujitsū Kabushiki-gaisha**, nihongo:富士通株式会社) er et japansk multinasjonalt IT-selskap, med hovedsete i Shiodome City Center i Minato i Tokyo. Fujitsu er en verdens ledende leverandører av IKT-baserte forretningsløsninger, og tredje størst innen IT-tjenester. 

Fujitsu leverer IT-produkter og -løsninger til store, mellomstore og småbedrifter, så vel som forbrukere. Fujitsu-gruppen globalt tilbyr også et verdensomspennende nettverk av system- og serviceeksperter med databehandlings- og kommunikasjonsprodukter og avansert mikroelektronikk. I produktporteføljen finnes  PC-er, servere og lagringsløsninger. Fujitsu leverer også en bred tjenesteportefølje bestående av sømløse, globale tjenester gjennom 80 datasentre i 16 land. Porteføljen består av blant annet outsourcing, vedlikehold, support og systemintegrasjon.

I juni 2010 hadde selskapet mer enn 173&nbsp;000 ansatte i mer enn 70 land. Fujitsū er verdens tredje største leverandør av IT-tjenester, og den største i Japan.

## Referanser


## Eksterne lenker
* 
* http://www.fujitsu.no – offisiell side for Fujitsu Norge
* http://www.varmepumpe.no – offisiell side for Fujitsu varmepumper i Norge
Folkerepublikken Kinas statsråd

**Folkerepublikken Kinas statsråd** (kinesisk: 国务院; pinyin: *Guówùyuàn*) er det offisielle navnet på Folkerepublikken Kinas regjering. Statsrådet utnevnes av Den nasjonale folkekongressen og står til ansvar for Den nasjonale folkekongressens stående komite når kongressen ikke er i sesjon. Statsrådet ledes av statsministeren og består av lederne for statens ministerier og organer.

Statsrådet har sitt sete i Zhongnanhai, som det deler med Kinas kommunistiske parti. Statsrådet består totalt av cirka 50 personer. Landets statsminister er (per 2024) Li Qiang.

## Historikk

### Sentrale regjeringsmedlemmer frem til 2013

## Referanser
Mario Roatta

**Mario Roatta** (født 1887 i Modena, Emilia-Romagna, død 1968 i Roma) var en italiensk general, sjef for Benito Mussolinis generalstab og sjef for den militære etterretningstjenesten.

## Spania
I desember 1936 ble Roatta sjef for den italienske styrken (*[[Corpo Truppe Volontarie]]* eller CTV) som kjempet i den spanske borgerkrigen til støtte for Francisco Francos nasjonaliststyrker.

Tidlig i 1937 ledet Roatta de italienske styrkene til seier i slaget om Málaga. Imidlertid hadde han også en ledende rolle i slaget om Guadalajara, som førte til et smertefylt nederlag for italienerne.

I 1938 ble Roatta erstattet som leder for de italienske styrkene i CTV av Ettore Bastico og overtok i stedet kommandoen over den sammensatte nasjonalist-styrken i Flechas-divisjonen.

## Jugoslavia
Under andre verdenskrig var Roatta sjef for den 2. italienske arme i Jugoslavia og tok i bruk sterke virkemidler ti å undertrykke de jugoslaviske partisanene, blant annet «summariske henrettelser, gisseltaking, represalier, interneringer og nedbrenning av hus og landsbyer». For dette prøvde de jugoslaviske myndighetene forgjeves å få stilt ham for krigsforbryterdomstol etter krigen. Han skal imidlertid ha reddet livet et stort antall jøder som befant seg innenfor hans områder., da han skal ha ansett jødediskrimineringer som «uforenlig med den italienske hærens ære» Han skal også ha nektet å fjerne jøder fra deres hjem for å gi innlosjering til mannskaper fra Organisation Todt.

## Roma
Som sjef for hærens generalstab, var Roatta ansvarlig for å organisere forsvaret av Roma etter at det ble inngått våpenhvile mellom Italia og de allierte i september 1943, og han unnslapp et tysk forsøk på å ta han til fange i hans hovedkvarter i Monterotondo og han flyktet til Brindisi.

## Rettssak og død
Tidlig i 1945 ble Roatta stilt for retten for sin forbindelse med de fascistiske myndighetene, for å ha forlatte Roma og for hans angivelige deltakelse i mordene på brødrene Carlo og Nello Rosselli og dømt til livsvarig fengsel, men denne dommen ble omgjort i 1948.

## Referanser


## Eksterne lenker
* Engelskspråklig karriereoversikt for general Mario Roatta
Nikolai Astrup d.y.

**Nikolai Astrup d.y.** (1931–1990) var en norsk maler og grafiker. 

Han ble født i Dalen i Telemark. Faren var presten Christian Astrup og moren var Katharina Sandnes. Da Astrup var fire år gammel døde faren og familien flyttet til Sandane i Gloppen, som er nabokommune med Jølster hvor hans onkel kunstmaleren Nikolai Astrup i sin tid bodde. Blant hans venner var Arne Nordheim, Herbjørn Sørebø og Toralv Maurstad. Etter hans død ble røykstua i Hyen brukt som galleri under navnet Galleri Astrup med arbeider av ulike kunstnere. Det var billedkunstneren Stig Eikaas som restaurerte røykstua i 1994 og etablerte og drev Galleri Astrup. Utenfor røykstua hugget Stig Eikaas ut 10 steinskulpturer over kjente kunstnere med tilhørighet til Sogn og Fjordane.  Disse står nå i Gloppen Skulpturpark Byrkjelo som ble etablert i 2008.

Nikolai Astrup d.y. tegnet, malte og lagde grafiske trykk hele sitt liv.  Fra 1954 til 1958 studerte han grafikk og maleri ved Académie de la Grande Chaumiére, Paris. Han studerte ved kunsthøyskole i Paris, bodde i Oslo (blant annet i kunstnerkolonien Trolltun) hvoretter han flyttet til Hyen i Gloppen. Arbeidene hans ble stilt ut blant annet i USA og Frankrike. Astrup var påvirket av blant andre Rolf Nesch. Han behersket flere former for grafiske trykk og eksperimenterte med avanserte teknikker med mange samtidige farger. Motivene var både naturalistiske og abstrakte. Den naturalistiske produksjonen er mye motivert av naturen i Nordfjord og spesielt Hyen. I de abstrakte bildene finnes ofte et mikrosyn på naturen hvor det uttrykkes mystikk og imaginære forhold i naturen, eller et makrosyn hvor naturen uttrykkes som del av en større, kosmisk helhet.

## Se også
* Astrup (slekten)
## Litteratur
* Rønnekleiv, Olav: *Nikken - Nikolai Astrup d.y.*. Hyen: Hyen forlag, 1999.
## Referanser
Liafjellet opp

**Liafjellet opp** er et motbakkeløp i Os i Hordaland som arrangeres av Nore Neset IL. Løpet ble første gang arrangert i 2004.

Løypa starter ved Nore Neset Aktivitetshus på 56 meters høyde, og har målgang på toppen av Storevarden på 259 meter. Løypa er 1,48&nbsp;km lang.

## Eksterne lenker
*
Tveitafjellet Opp

**Tveitafjellet Opp** er et motbakkeløp i Osterøy som arrangeres av Mjøsdalen IL.

Løypa starter på Hosanger på 40 meters høyde, og har målgang på toppen av Tveitafjellet på 556 meter. Løypa er 3,8&nbsp;km lang.

Som tradisjonelt motbakkeløp ble løpet første gang arrangert i 2007. Imidlertid har løpet *Tveitafjellet Over* blitt arrangert siden 1971 inntil målgang ble flyttet til toppen fra 2007.

## Vinnere

## Eksterne lenker
*
Hilmar Bech

**Jegvan Hilmar Bech** (født 19. juli 1933 i Porkeri, død 18. august 2016 samme sted) var en færøysk lærer og politiker (Jv.).

Etter folkeskolen i Porkeri og realskolen i Vágur dro han til sjøs i noen år og arbeidet for et handelshus på Grønland. Han gikk lærerseminaret i Haslev i Danmark og vendte tilbake til Færøyene som lærer i Vágur i 1958/1959, deretter i Porkeri frem til han avgikk med pensjon i 1999. Han var klokker i Porkeris kirkja i 43 år.

Bech var medlem av kommunestyret i Porkeri 1962–1966. Han hadde også mange andre offentlige verv. Han var innvalgt på Lagtinget fra Suðuroy 1970–1984, deretter vara 1984–1990. Bech var Lagtingets formann 1979–1980.

## Referanser
Bordche Milad

**Bordche Milad**, **Borj-e-Milad** eller **Milads tårn** (persisk: برج میلاد) er Irans høyeste tårn. Det 435 meter høye tårnet i Teheran er det fjerde høyeste i verden. 

Byggingen ble påbegynt i 2000 og fullført i 2007. Tårnet åpnet i 2008.

## Referanser
Johan H. Danbjørg

**Johan Hendrik Danbjørg** (født 9. november 1896 i Porkeri, død 23. juli 1968 i Porkeri) var en færøysk lærer og politiker (JF).

Han ble uteksaminert fra Føroya Læraraskúli i 1917, og underviste i Sumbiar sókn 1917–1919, i Rituvík og på Glyvrar 1919–1920, og i Porkeri 1920–1968. Danbjørg var innvalgt på Lagtinget fra Suðuroy 1936–1945 og fra 1950 til sin død i 1968, og var lagtingsformann 1940–1943. Finnbogi Ísakson omtalte Danbjørg som et lagtingsmedlem av «den gamle skolen», med klare synspunkter på hvordan man skulle kle og te seg på Lagtinget.

## Kilder
* *Løgtingið 150 – Hátíðarrit*, bind 2 (2002), s. 151 og 266. (PDF )
Port Hardy

**Port Hardy** er en kommune på nordspissen av øyen Vancouver Island i Britisk Columbia i Canada. I 2006 hadde stedet 3822 innbyggere. Landsbyen betjenes av Port Hardy lufthavn og Bear Cove fergeterminal.

Stedet er oppkalt etter kontreadmiral Thomas Masterman Hardy som førte HMS «Victory» under Slaget ved Trafalgar.

## Referanser
Vingersnoret

**Vingersnoret**, også kjent som **Noret** og Nordsåa, er ei kort elv som vanligvis renner fra Vingersjøen til Glomma i Kongsvinger kommune.

Ved flom i Glomma renner vannet i Vingersnoret motsatt vei av den vanlige og kan dermed drenere vann gjennom Vingersjøen til Vrangselva, som renner inn i Sverige. Dette kalles en bifurkasjon. Grunnet dette fenomenet er elva spesiell siden den har et delta i hver ende.

## Referanser
Herman (andre betydninger)

**Herman** kan vise til:

* Herman, et opprinnelig tysk mannsnavn
* Herman (roman), av Lars Saabye Christensen
* Herman (film), basert på denne romanen
* Herman (radioprogram) på NRK P3
Trappeløpet

**Trappeløpet** er et motbakkeløp i Høyanger som arrangeres av Høyanger kommune og IL Høyang. Løpet ble første gang arrangert i 1992.

Løypa følger kabelbanen som ble bygget i 1916 ifm. utbygging av Høyanger kraftverk. Løypa er 0,57 km lang og har en høydeforskjell på 311 meter fordelt på 1268 trappetrinn. Dette gjør Trappeløpet til Norges bratteste motbakkeløp.

I 2009 inngikk Trappeløpet i arrangementet *Gøyanger* som også inneholdt sykkelrittet Aarseth-Tråkket.

## Vinnere

## Eksterne lenker
*
Campbell River

**Campbell River** er en kommune og by på øya Vancouver Island i Britisk Columbia, Canada. Byen ligger på sørenden av Discovery Passage, som ligger langs kystruten på innsiden av øya. Byen hadde 32&nbsp;000 innbyggere i 2006. 

Byen er betjent av Campbell River lufthavn og en sjøflybase i byens havn. Fra Campbell River driver BC Ferries ferge til Quadra Island. Etter at BC Hydro bygde vannkraftverket ved Elk Fall i 1948, åpnet Elk Falls papirfabrikk i 1952. Denne ble på 1990-tallet kjøpt av Norske Skog, og er i dag en del av Catalyst Paper. I tillegg er det sink-, gull-, sølv- og kullgruver rundt byen. Byen er også kjent for laksefiske og som tilflytningsted for pensjonister.

## Referanser

## Eksterne lenker
*
Courtenay (Britisk Columbia)

**Courtenay** er en by og kommune på østsiden av øyen Vancouver Island i Britisk Columbia, Canada. I 2006 hadde byen 21.940 innbyggere Det er det største tettstedet i området Comox Valley. Courtenay er 4 kilometer vest fra Comox, 7 km nordøst fra Cumberland, 5 km nordvest fra Royston og 108 km nord for Nanaimo. Byen er endestasjon for jernbanen Southern Railway of Vancouver Island. 
## Eksterne lenker
*
Courtenay

Det er flere steder som heter **Courtenay**:

* Courtenay (British Columbia) i Canada
* Courtenay (Florida) i USA
* Courtenay (Isère) i Frankrike
* Courtenay (Loiret) i Frankrike
* Courtenay Place i New Zealand
Tahini

**Tahini** (arabisk طحينة ), (芝麻醤, pinyin: *zhimajiang*), (japansk: ねりごま, *nerigoma*)  eller **sesammasse** er en masse som består av malte sesamfrø. Massen brukes i matlagning. Tahinien lages i Midtøsten av avskallede, lettristede frø. Østasiatisk sesammasse lages av frø med skallet på.

Tahini er en av hovedingrediensene i hummus bi tahini og andre retter fra Midtøsten, og selges fersk eller tørket.

Sesammasse brukes også i en del kinesiske, koreanske og japanske retter, blant annet i enkelte varianter av retter fra Szechuan som Dan dan nudler.

## Etymologi
Tahini er opprinnelig et arabisk ord som har funnet innpass som lånord blant annet i engelsk. طحينة , mer nøyaktig *ṭaḥīnīa* طحينية, er avledet fra roten طحن tˁ-ħ-n som i verbform betyr «å male», den samme roten som for «mel», طحين .

## Historikk
Tahini er nevnt som en av ingrediensene i *Hummus Kasa*, en oppskrift som finnes i en arabisk kokebok fra det 13. århundre kalt *Kitab Wasf al-Atima al-Mutada*.

## Bruk
Tahinimasse brukes i mange ulike retter. Sauser basert på tahini er vanlige i arabiske og israelske restauranter som en birett. Vanligvis er da tahinimasse spedd ut med vann og tilføyd sitronsaft, salt og hvitløk. Tahinisaus er en populær smakstilsetning for kjøtt og grønnsaker i retter fra Midtøsten. Den kan også være en av hovedingrediensene i supper. Som pålegg kan den brukes på lignende vis som peanøttsmør, selv om smak og tekstur er nokså ulike.

I Tyrkia sees ofte tahini blandet pekmez på frokostbordet, spesielt om vinteren.

I Irak og noen av landene i gulfen blandes tahinimasse med daddelsirup (rub) i en søt dessert som vanligvis spises med brød til.

Tahini er dessuten hovedingrediensen i middelhavsvarianten av halva.

## Referanser


## Litteratur
*

## Eksterne lenker
*
Little Sister (Pomus/Shuman-sang)

**«Little Sister»** er en amerikansk rock and roll-sang med melodi og tekst av Doc Pomus og Mort Shuman, som ble gjort kjent av Elvis Presley.

Den ble innspilt av Presley i RCA Studio B, Nashville, 26. juni 1961. og utgitt på singlen RCA Victor 47-7908 8. august samme år. Produsent var Steve Sholes og tekniker var Bill Porter.

Singlen (med «(Marie's The Name) His Latest Flame» som dobbelt A-side) kom på den britiske singlelisten 4. november 1961 og lå der i tretten uker med en førsteplass som høyeste resultat.

Det ble senere gjort coverinnspillinger av slike artister som Dwight Yoakam, Robert Plant samt Ry Cooder.

## Norsk versjon

Eldar Vågan har skrevet en norsk tekst. Den norske tittelen er «Lykkeliten». Sangen ble utgitt av Vazelina Bilopphøggers på LP-platen *[[Full behandling]]* (Slagerfabrikken/Opal SSLP 99011 (LP), Slagerfabrikken/Opal SSCD 99010 (CD)) i 1990. Produsenter var Eldar Vågan og Vazelina Bilopphøggers.

## Listeplasseringer

## Referanser
Comox

**Comox** er en by og kommune på østsiden av Vancouver Island i Britisk Columbia i Canada. Byen hadde i 2011 en befolkning på 13627.  

Stedet huser Comox lufthavn og det canadiske flyvåpenet. Byen ligger i Comox Valley, 4 kilometer vest for Courtenay. 

## Referanser


## Eksterne lenker
*
TurboSPARC

**TurboSPARC** var en 32-biter RISC mikroprosessor og en implementasjon av SPARC versjon 8. Mikroprosessoren ble utviklet av *Fujitsu Microelectronics, Inc.* (FMI) i San Jose, California, som var en underavdeling av det japanske selskapet Fujitsu Limited. TurboSPARC ble lansert den 30. september 1996, og fantes i klokkefrekvenser på 160, 170 og 180 MHz.

TurboSPARC var ment som en oppgraderingsprosessor for microSPARC II, men ble også brukt som en ordinær, enkeltstående mikroprosessor. I slutten av 1997 ble den for det meste erstattet av UltraSPARC IIi, som var en lavkostnads-utgave av 64-biter RISC-prosessoren UltraSPARC II.

## Bruk

TurboSPARC var en oppgraderingsprosessor for de mindre kostbare arbeidsstasjonene fra Sun Microsystems. I mars 1994 lanserte selskapet SPARCstation 5. Disse arbeidsstasjonene hadde kundestøtte frem til desember 1998. De hadde opptil 256 MB hovedminne, og benyttet mikroprosessoren microSPARC II i 70, 85 eller 110&nbsp;MHz.

TurboSPARC ble lansert 30. september 1996. Prisen var 499 amerikanske dollar for 170&nbsp;MHz-versjonen i kvantiteter på 1000.

En oppgradering fra microSPARC II 110&nbsp;MHz til TurboSPARC 160&nbsp;MHz doblet ytelsen ved heltallsberegninger og ga 1,5 ganger raskere utførelse av flyttallsberegninger.

Etterhvert ble 170&nbsp;MHz-utgaven av TurboSPARC en standard opsjon på SPARCstation 5 og ikke en oppgradering.

Andre selskaper benyttet 170&nbsp;MHz og 180&nbsp;MHz versjoner i arbeidsstasjoner, bærbare datamaskiner og innebygde systemer. TurboSPARC ble tatt i bruk av Force Computers, RDI Computer, Opus Systems, Tadpole Technologies, Tatung Science and Technology og Themis Computers.

## Karakteristika

TurboSPARC bestod av 3.0 millioner transistorer, produsert av Fujitsu i en 0,35 mikrometers, 4-lags CMOS-prosess kalt CS-60ALE. Størrelsen var 11.5 x 11.5&nbsp;mm, eller 132.25&nbsp;mm². Den hadde 416 pinner. Prosessoren benyttet en 3.3 Volts strømforsyning, og hadde et effekt-forbruk på 9 Watt.

Prosessoren hadde en enkel skalær oppbygning, med én heltallsenhet og én desimaltallsenhet. 16 KB nivå-1 cache for data og 16 KB nivå-1 cache for instruksjoner var integrert i brikken. Den hadde også en integrert kontroller for ekstern nivå-2 cache på 256 KB, 512 KB eller 1 MB, som kjørte i halvparten eller en tredjedel av hastigheten til prosessoren. På en 170&nbsp;MHz TurboSPARC kjørte nivå-2 cachen således i 85 eller 56.67&nbsp;MHz.

Prosessoren hadde en integrert minnekontroller, som støttet mellom 8 og 256 MB FPM DRAM. Nivå-2 cache og DRAM delte en 72-bit systembuss, der 64 bit ble brukt til å overføre data.

En integrert AFX kontroller for skjermkort gjorde det mulig for disse kortene å kommunisere direkte med minnet ved å bruke samme systembuss som nivå-2 cache og minnet. Skjermkortenes kontrollsignaler ble imidlertid overført på en separat buss. TurboSPARC hadde også en integrert SBus-kontroller som støttet SBus-hastigheter på mellom16.67 og 25 Mhz.

TurboSPARC hadde ikke støtte for multiprosessering.

## Referanser
Håndballcupen Ski

**Håndballcupen Ski** er en av Norges største innendørsturnering i håndball. 205 håndballag fra Norge og Sverige samles i tre dager for å sette i gang årets håndballsesong. Kamper spilles i Ski, Kråkstad, Langhus, Sofiemyr og Bjørnholthallen. Alle finaler spilles i Skihallen.  Cupen arrangeres av Ski IL Håndball, og den ble etablert i 2008.

## Eksterne lenker
* Hjemmeside
Herman av Aversa

**Herman av Aversa** var den fjerde greven av Aversa, (1048–1049). Han var kun et barn, da hans far, greve Rainulf 2. døde, og det ble dannet et regentskap for ham. Grevskapets ledelse ble overdratt til hans fars fetter Richard. Richard var en ambisiøs slagsbror – faktisk satt han i fengsel for plyndring da han ble valgt – og det lyktes ham på kort tid å få Herman til å forsvinne ut av historien. Deretter overtok han selv grevskapet. 

## Referanser


## Litteratur
*Brown, Gordon S. *The Norman Conquest of Southern Italy and Sicily*. McFarland, 2003, ISBN 978-0-7864-1472-7
*Norwich, John Julius. *The Normans in the South 1016-1130*. Longmans: London, 1967.
*Amatus av Montecassino. *History of the Normans* Oversat af Prescott N. Dunbar. Boydell, 2004. ISBN 1-84383-078-7

## Eksterne lenker
* Sicily/Naples, Nobility (Conti d'Aversa)
Marserne (germanere)

**Marserne** var en liten germansk stamme bosatt i det geografiske området mellom elvene Rhinen, Ruhr, og Lippe i den vestlige delen dagens Tyskland i tiden under den romerske keiser Tiberius. De må ikke forveksles med marserne i Italia. De germanske marserne bodde i et område mellom elvene Rhinen, Ruhr og Lippe i den vestlige delen av dagens Tyskland. Det er mulig at denne germanske stammen var en del av sugambrere som oppholdt seg øst for Rhinen etter at de fleste av dem hadde blitt fjernet fra dette området. Strabon beskrev marserne som et eksempel på en germansk stamme som opprinnelig var fra området ved Rhinen, da i en krigsherjet romersk grense, men hadde migrert dypt inn i Germania.

## Historie
Den romerske historikeren Tacitus nevner marserne flere ganger, særlig i forbindelse med feltherren Germanicus’ kriger. De deltok i en koalisjon ledet av den keruskiske høvdingen Arminius, og det var denne koalisjonen som i år 9 utslettet tre romerske legioner i slaget ved Teutoburgerskogen. Germanicus så det som sin oppgave å få hevn for nederlaget, og han invaderte marsernes land i år 14 med 12 000 legionærer, 26 kohorter med hjelpetropper og 8 kavaleriavdelinger. Marserne hadde nettopp avsluttet festen for deres gudinne Tanfana, og de var ifølge Tacitus altfor berusede til å kunne forsvare seg mot romerne, og resultatet ble en massakre. I sitt verk *Annaler* skrev han at et område på 50 romerske mil ble lagt øde ved ild og sverd, og at «Intet kjønn, ingen alder ble spart».

Tacitus nevner en Mallovendus som høvding for marserne. Flere tyske byer vitner om antikkens marsere, eksempelvis Marsberg og Obermarsberg i østlige Nordrhein-Westfalen, og Volkmarsen i nordlige Hessen.

Med dette fulgte andre romerske blodbad. Blant annet ble chatterne overfalt våren i år 15, og det opphisset de germanske stammene så mye at de for en stund la de innbyrdes stridighetene på hyllen og holdt sammen for å slå romerne tilbake. Etter ytterligere to års krig oppga romerne å flytte sine grenser frem til Weser-elven, og i de følgende århundrene kom grensen til å gå langs Rhinen.

De overlevende marserne gikk formentlig inn i andre germanske stammer og stammeforbund, og de er ikke nevnt særskilt i senere opptegnelser.

## Referanser


## Litteratur
*Tacitus: *[[Germania (Tacitus)|Germania]]*
*Tacitus: *Annaler*.
Där näckrosen blommar

**«Der näckrosen blommar»** er en svensk sang med melodi av Sven du Rietz og tekst av Sven-Olof Sandberg. Den ble opprinnelig ble spilt inn på 78-plate av Adolf Jahr i 1928.

«Där näckrosen blommar» lå på Svensktoppen med Göingeflickorna i 1963 samt med Flamingokvintetten1974&ndash;1975, en innspilling som nådde en førsteplass.

## Coverversjoner
*1940: Olle Johnny og Jack Gill
*1941: Hilmer Borgeling
*1948: Erik Frank
*1949: Harmony Sisters
*1951: Karl och Erling Grönstedts dragspelskvartett. Innspilt i Stockholm 25. oktober 1951. Utgitt på 78-platene His Master's Voice X&nbsp;7765 (i Sverige) og på His Master's Voice A.L.&nbsp;3380 (i Norge).
*1954: Christer Falkenström
*1953: Bertil Boo
*1987: Matz Bladhs
*2003: Larz Kristerz

## Norske versjoner
Børt Erik Thoresen og Freddy Kristoffersen har skrevet norske tekster. Thoresens versjon bærer tittelen «Ved skogtjønnet». Kristoffersens versjon bærer tittelen «Der vannliljen blomstrer».

Thoresen har spilt inn sin versjon tre ganger: i duett med søsteren Åse Thoresen, Alf Blyverkets orkester, på LP-platen *Folkelige viser* (Triola) (utgitt i 1969) og alene på singleplaten Triola TN 675 (utgitt i 1974) samt LP-platen *Glade Toner - 1* (Glad Musikk) (utgitt i 1985).

Kristoffersen har også spilt inn sin versjon. Den ble utgitt på LP-platen *Gamle gode glade minner* (Philips 6478&nbsp;003) i 1973. Produsent var Johnny Sareussen.

## Referanser
Thuleulykken

**Thuleulykken** er betegnelsen for en flystyrt som fant sted 21. januar 1968 i nærheten av Thule Air Base i Grønland. Flyet som styrtet var en amerikansk B-52 Stratofortress bombefly med fire kjernefysiske våpen ombord.

Flyet var på flyvning over Baffin Bay, som en del av programmet Operasjon Chrome Dome, da det utbrøt brann i flyets kabin. Flyet søkte mot Thule Air Base for å foreta en nødlanding, men besetningen måtte oppgi nødplanen. Brannen førte til at flyets besetning måtte forlate flyet før det kunne foretas en nødlanding. Seks besetningsmedlemmer hadde katapultseter og kom ut av flyet, men det syvende besetningsmedlemmet var ikke utstyrt med et slikt sete, og omkom i forbindelse med forsøket på å komme ut av det nedstyrtende flyet. Etter at besetningen hadde forlatt flyet, fortsatte flyet å falle ned inntil det traff havisen ved North Star Bay.

Ved styrtet eksploderte hydrogenbombenes innhold av konvensjonelt sprengstoff, noe som førte til spredning av flyvrakets deler over et større område. Hydrogenbombenes innhold av radioaktivt materiale ble også spredt på samme måte, men uten å utløse en kjernefysisk eksplosjon. Den kraftige varmeutviklingen ved eksplosjonen og forbrenningen av flyets brennstofs førte til at havisen smeltet, og større mengder vrakdeler sank ned på havets bunn eller ble dratt utover i ishavet.

## Project Crested Ice

Umiddelbart etter ulykken ble det fra amerikansk og dansk side iverksatt et større opprydningsarbeid, benevnt ”Project Crested Ice”. På tross av den mørke arktiske vinteren med temperaturer ned mot minus 40 °C (og midlertidig -60 °C) var det et vesentlig behov for å gjennomføre opprydningen raskt før isen smeltet den kommende våren, ettersom vrakdeler og radioaktivt materiale ville ha forsvunnet i havet. Det ble opprettet en base ved navn Camp Hunziker i nærheten av ulykkesområdet.

Dansk og amerikansk personell arbeidet heretter med å innsamle vrakdeler og radioaktivt forurenset is.

## Etterspill
Hendelsen utløste etterfølgende debatt om de risikoene som Grønland var utsatt for i forbindelse med landets plassering og Thule Basens betydning for de amerikanske flyvningene under Operation Chrome Dome. Likeledes fikk hendelsen stor betydning for dansk innenrikspolitikk, ettersom den danske regjeringen offisielt ikke tillot amerikanske atomvåpen på dansk territorium. I tillegg ble det av de danske Thule-arbeiderne under den såkalte Thule-saken senere reist krav om erstatning, siden Thule-arbeiderne gjorde det gjeldende at de ikke var blitt tilstrekkelig informert om farene ved arbeidet, og at mange hadde utviklet sykdommer som følge av radioaktiv bestråling.

I 1990-årene oppstod det en teori om at det var en ”manglende 4. bombe” som aldri ble funnet. Imidlertid har denne teorien i 2009 blitt avvist av Dansk Institut for Internationale Studier (DIIS) i en rapport om spørsmålet

## Referanser


## Litteratur
* Svend Aage Christensen: *Marskalstaven. Der er ikke nogen bombe, der var ikke nogen bombe, og de ledte ikke efter nogen bombe* (København: DIIS, 2009) – Les i fulltekst
Juan Yagüe

**Juan Yagüe y Blanco** (født 19. november 1891 i San Leonardo de Yagüe, død 29. oktober 1952 i Burgos) var en spansk offiser som kjempet for nasjonalistene under den spanske borgerkrigen. Han ble i løpet av krigen kjent under navnet "Slakteren fra Badajoz", dette på grunn av at han beordret drapet på tusenvis av fanger og sivile.

Yagüe hadde studert sammen med Francisco Franco ved infanteriakademiet i Toledo, og tjente senere sammen med ham i Spansk Marokko. I 1932 ble han forfremmet til oberstløytnant, og i 1934 hjalp han til med å slå ned et arbeideropprør i Asturias. han var en nær venn av José Antonio Primo de Rivera og støttet Falange.

Under borgerkrigen angrep Yagüe nordover fra Marokko, og inntok Mérida og Badajoz. Yagüe beordret deretter Badajoz-massakeren, hvor tusener av fanger og sivile ble henrettet i en av borgerkrigens største massakre. Yagüe ble forfremmet til oberst og marsjerte mot Madrid og inntok Trujillo, men han klarte ikke å innta hovedstaden. Senere tok han del i Aragónoffensiven og slaget ved Ebro. I mai 1938 ble han for noen uker fratatt kommandoen på grunn av kritiske uttalelser om Franco. 

General Yagüe skal ha vært den eneste spanske offiseren som den tyske kondorlegionen respekterte. Etter Francos seier i 1939 ble han forfremmet til generalmajor og ble utnevnt til luftminister av generalen. I 1942 ble han generalløytnant, og han ble posthumt utnevnt til øverstkommanderende.

## Referanser
Qualicum Beach

**Qualicum Beach** er en by på østkysten av øyen Vancouver Island i Britisk Columbia i Canada. I 2006 hadde byen 8&nbsp;502 innbyggere. Byen har vokst frem som et pensjonerings- og feriested. Jernbanen, Southern Railway of Vancouver Island, passerer gjennom byen, og betjenes av VIA Rail. Fra Qualicum Beach driver BC Ferries en ferge til Lasqueti Island, og byen har også Qualicum Beach lufthavn.
## Eksterne lenker
*
Ladysmith

Det er flere steder med navn **Ladysmith**:

* Ladysmith (British Columbia) i Canada
* Ladysmith (iKwaZulu-Natali) i Sør-Afrika
* Ladysmith (New South Wales) i Australia
* Ladysmith (Virginia) i USA
* Ladysmith (Wisconsin) i USA
* Ladysmith Island i Australia
Ladysmith (Britisk Columbia)

**Ladysmith** er en by og kommune på østsiden av Vancouver Island i Britisk Columbia, Canada. I 2006 hadde byen 7.538 innbyggere. Hovednæringsveier er skogbruk, turisme og landbruk. Byen har en havn, og jernbanen Southern Railway of Vancouver Island går gjennom den, som betjenes av VIA Rail.
Carl Wilson

**Carl Dean Wilson** (født 21. desember 1946 i Hawthorne, California, død 6. februar 1998 i Los Angeles) var en rockemusiker fra USA, best kjent som et av de opprinnelige medlemmene av The Beach Boys, der han spilte gitar og sang. Han var bror av Brian og Dennis Wilson i samme gruppe. Han var også medlem av Kenny & the Cadets og Beckley-Lamm-Wilson.

På gruppas første plater kan en høre Wilson spille gitar på en svært Chuck Berry-inspirert måte.  Etter hvert sang han også hovedstemmen på en del låter, med «Girl Don't Tell Me» fra 1965 som den første. Fra midten av 1960-årene hadde Beach Boys en praksis med å erstatte gruppemedlemmene med studiomusikere på plateinnspillinger. Carl fortsatte imidlertid å spille sjøl. På denne tida blei det også stadig vanligere at han sang hovedstemmen, blant annet på hitlåter som «Good Vibrations», «God Only Knows», «Darlin'», «Wild Honey» og «I Can Hear Music».   

Etter at eldstebror Brian trakk seg tilbake fra sceneopptredender i 1965, var Carl gruppas *de facto* leder i slike sammenhenger. Etter hvert blei han også leder i studiosammenheng, og han produserte blant annet deler av albuma *[[20/20]]* og *[[Carl and the Passions - «So Tough»]]* (et navn som i seg sjøl honorerer Carls lederskap).

I 1967 vakte det oppsikt da Wilson av samvittighetsgrunner nekta å utføre militærtjeneste under Vietnamkrigen.

Carl Wilson var aldri den store låtskriveren. Han komponerte imidlertid noen sanger, blant annet «Long Promised Road»; dette ble også tittelen på en biografi utgitt i 2015 som er skrevet av Kent Crowley.

I 1970-årene var Carl også produsent for andre artister, blant annet den sørafrikanske gruppa *The Flame*, og fra denne gruppa kom de seinere to nye Beach Boys-medlemmene Blondie Chaplin og Ricky Fataar. Han var også bakgrunnssanger på andres plater, blant annet for Chicago, Elton John og David Lee Roth.

I 1981 trakk Wilson seg ut av Beach Boys. Han gav ut soloalbumet *Carl Wilson*, som ikke ble noen stor suksess. Heller ikke det neste, *Youngblood*, kom inn på albumhitlistene. Da *Youngblood* kom ut i 1983, var Wilson tilbake i The Beach Boys, som han fortsatte å spille med like inntil han døde av lungekreft i 1998.

I 1988 blei The Beach Boys innvalgt i Rock and Roll Hall of Fame.
## Solodiskografi
*Se også [[The Beach Boys#Studioalbum|The Beach Boys' diskografi]].*

**Studioalbum**
* *Carl Wilson* (1981)
* *Youngblood* (1983)
* *Like a Brother* (med Gerry Beckley og Robert Lamm) (2000)

**Singler**
* «Hold Me» / «Hurry Love» (mars 1981)
* «Heaven» / «Hurry Love» (juni 1980)
* «What You Do To Me» / «Time» (mars 1983)
* «Givin' You Up» / «It's Too Early to Tell» (juli 1983)
* «This Is Elvis» (september 2015)

## Referanser




## Kilder

* Scott Schinder og Andy Schwartz: *Icons of Rock. An Encyclopedia of the Legends Who Changed Music Forever*, ABC-Clio 2007, ISBN 9780313338458.
* David V Moskowitz: *The 100 Greatest Bands of All Time. A Guide to the Legends Who Rocked the World*, ABC-Clio 2015, ISBN 9781440803406.

## Eksterne lenker
* 
* 
* 
* Carl Wilson Foundation
* BeachBoysBand.net
Marrucinere

**Marrucinerne** var en folkestamme som i oldtiden bodde i et lite område i Midt-Italia, avgrenset av elvene Aterno og Foro. Den største byen i marrucinernes land var Teate, det nåværende Chieti. Andre bosetninger lå i Ceio (det nåværende San Valentino i Abruzzo Citeriore), Iterpromium (Casauria), Civitas Danzica (Rapino), and havnebyen Aternum (Pescara), som man delte med vestinerne, uten at det tilsynelatende skapte større problemer. 

## Historie
Marrucinerne nevnes første gang i historiebøkene i forbindelse med at de sluttet seg sammen med Romerrikets fiender, da den andre samniske krigen begynte i 325 f.Kr. Romerne vant, og fra 305 f.Kr. var marrucinerne deres allierte. Marrucinerne talte opprinnelig det italiske språket oskisk, men etter forbundsfellekrigen 90-88 f.Kr. ble området en del av selve Romerriket, og befolkningen ble anerkjent som romerske borgere og begynte å tale latin. 

## Litteratur
Teksten er primært basert på *Encyclopædia Britannica* (1911), som ikke lengre er beskyttet av opphavsrett.
Olive Loughnane

**Olive Loughnane** (født 14. januar 1976 i La Paz i Bolivia) er en irsk kappgjenger.

Loughnane tok gull på 20&nbsp;km kappgang under VM 2009 i Berlin med tiden 1.28.58.

## Referanser


## Eksterne lenker
*
Parksville (Britisk Columbia)

**Parksville** er en by på østkysten av Vancouver Island i Britisk Columbia i Canada. Byen ligger 37 kilometer nordvest fra Nanaimo og 7 kilometer sørøst fra Qualicum Beach, mellom Englishman River og French Creek. I 2011 hadde Parksville 11 977 innbyggere. Byen ble først kartlagt av europeere i 1791. Den første bebyggelsen i byen kom i 1873, og byen fikk navn etter byens første postmester, Nelson Park, i 1877. Byen fikk kommunestatus 19. juni 1945, og bystatus 1. april 1978. Byen har to sandstrender og økonomien domineres av reiseliv, i tillegg til fiske, skogbruk og tjenester. Jernbanen Southern Railway of Vancouver Island går gjennom byen, som betjenes av VIA Rail.

## Referanser
Vestinerne

**Vestinerne** var en folkestamme som i oldtiden bodde i et område i Midt-Italia, avgrenset av elvene Fino og Aterno. De største byene i området var Pitinum (like ved dagens L'Aquila), Aufinum (Ofena), Peltuinum (Prata d'Ansidonia), Pinna (Penne) og Aternum (Pescara, som var delt med marrucinerne). 

## Historie
Et av de eldste vitnesbyrdene om vestinerne er en skulptur, *Krigeren fra Capestrano*, datert fra det 6. århundre f.Kr. og funnet nær Capestrano i L'Aquila.

Vestinerne nevnes første gang i historiebøkene i forbindelse med at de sluttet seg sammen med Romerrikets fiender da den andre samniske krig begynte i 325 f.Kr. Romerne vant, og fra 302 f.Kr. var vestinerne deres allierte. Vestinerne talte opprinnelig det italiske språket  oskisk, men etter forbundsfellekrigen 90-88 f.Kr. ble området en del av selve Romerriket, og befolkningen ble anerkjent som romerske borgere og begynte å tale latin. 

## Litteratur
* Teksten er hovedsakelig basert på *Encyclopædia Britannica* (1911), som ikke lengre er beskyttet av opphavsrett.
Per Hellmyrs

**Per Hellmyrs** (født 18. mars 1983) er en svensk bandyspiller fra Hälsingland. Han spiller som høyre half for Bollnäs GIF noe han gjør fra sesongen 2009/2010.

Hellmyrs var med når det svenske laget tok sølv i bandy-VM 2007 og har vunnet SM-gull med Edsbyns IF 2004, 2005, 2006 og 2008. Han har vært med i World Cup med Edsbyn som vant turneringen 2001/2002. Per vant VM-gull, 25. januar 2009 med Sveriges landslag.

Per gjorde en kortere avstikk til Russland og klubben Dynamo Kazan i 2007 men kom tilbake til Edsbyn i 2008. I Sesongen 2009/2010 byttet han klubb til Bollnäs GIF.. Per Hellmyrs ble kåret til Årets mann i svensk bandy sesongen 08/09.

## Eksterne lenker
*
Fucinosjøen

**Fucinosjøen** (italiensk: *Lago Fucino* eller *Lago di Celano*) var en stor innsjø sentralt i Italia. Den ble tømt for vann i 1875.

I antikken ble innsjøen kalt Fucinus Lacus og romerne grunnla bosetninger ved bredden, som Marruvium. Den var åsted for slaget ved Fucinosjøen i 89 e.Kr. Selv om innsjøen gav frodig jord og mye fisk, trivdes også malaria i området rundt innsjøen. Uten naturlige utløp førte den ofte til flom i det omliggende området. Keiser Claudius prøvde å kontrollere innsjøen ved å grave en 5,6 km lang tunnel gjennom Monte Salviano, et prosjekt 30&nbsp;000 arbeidere brukte ti år på å fullføre. Men det var til ingen nytte. Den opprinnelige innsjøen hadde et areal på om lag 140&nbsp;km², som ble redusert til 90&nbsp;km² etter Claudius' tunnel ble bygd. En 4,5 km lang kanal ble forlenget og gjort dypere av keiser Hadrian og dette reduserte arealet til 57&nbsp;km². En større tunnel som ble laget på 1800-tallet ødela den romerske tunnelen. 

På 1800-tallet ble den sveitsiske ingeniøren Franz Mayor de Montricher utnevnt av fyrst Alessandro Torlonia til å drenere innsjøen. I perioden 1862 til 1875 sto han for byggingen av en 6,3 km lang og 21 meter bred kanal og alt vann i innsjøen rant ut. Sletten som oppstod er en av de frodigste i Italia og kilden til elven Garigliano. 

## Kilder
* A. Campanelli (ed.) 2001 *Il Tesoro del lago, L'archeologia del Fucino e la collezione Torlonia*
* Sandro D'Amati 1960 *Il prosciugamento del Fucino*, Avezzano
* Cesare Letta 1972 *I Marsi e il Fucino nell’antichità*, Milan.
Særskilt brannobjekt

**Særskilt brannobjekt** er i brann- og eksplosjonsvernlovens § 13 definert i tre kategorier som:
* bygninger og områder hvor brann kan medføre tap av mange liv
* bygninger, anlegg, opplag, tunneler og lignende som ved sin beskaffenhet eller den virksomhet som foregår i dem, antas å medføre særlig brannfare eller fare for stor brann, eller hvor brann kan medføre store samfunnsmessige konsekvenser
* viktige kulturhistoriske bygninger og anlegg

Den som eier et slikt særskilt brannobjekt har som plikt å sørge for at alle sikkerhetstiltak som er nødvendige for å hindre og begrense branner er installert og fungerer som de skal.

I tilfelle brann er det nødvendig å bevise at de nødvendige sikkerhetstiltak er innført. Det særskilte brannobjektet trenger dokumentasjon av sikkerhet, en brannvernleder, eventuelle personer som jobber der trenger opplæring og brannøvelser og en beredskapsplan.
Sneakers

**Sneakers**, eller i entall **sneaker**, er en nyere fellesbetegnelse for ulike typer lette, myke jogge- eller sportssko til fritidsbruk. Slike sko har vanligvis lisser, overlær av tekstil og myke såler av gummi eller kunstmaterialer. De er ofte i motepregede fargekombinasjoner.  Sneakers likner på tradisjonelle sports- og tøysko som tennis- og turnsko. Moderne sneakers kan også ha borrelås og kraftigere såler og være sydd av mykt lær. 

Ordet *sneakers* er opprinnelig amerikansk engelsk og betyr egentlig «snikere», altså sko som man kan smyge seg lett og stille i. Jogge- og treningssko kalles ofte også *trainers* på engelsk.

## Historikk og produsenter
De første sportsskoene oppstod omkring 1860 i England og USA og var beregnet for krokketspill. De var laget av lerret og hadde bøyelig såle av gummi. Tøysko var lenge utelukkende til sportsbruk, men ble vanlig som rimelige fritids- og sommersko på 1950- og 1960-tallet, blant annet blant barn og unge. Da jogging for alvor ble populært på 1970-tallet kom lette løpesko med kraftige såler og eget design.

En mengde produsenter av sko, sportsutstyr og fritidsklær lager ulike typer sneakers. Kjente merkenavn er for eksempel de amerikanske og internasjonale A Bathing Ape, Adidas, Air Jordan, Asics, Converse, Fila, Kappa, New Balance, Nike, Pony, Puma, Reebok, Saucony og Vans.

## Se også
* Joggesko
* Sportssko
* Golfsko
* Turnsko
* Tennissko

## Eksterne lenker
* Aftenposten om sneakersmoten våren 2009
* Sneaker-begreper på amerikansk
Stefán Logi Magnússon

**Stefán Logi Magnússon** (født 5. september 1980 i Reykjavík) er en islandsk trener og tidligere fotballspiller og målvakt. Han har kamper for Lillestrøm og Ull/Kisa.
Magnússon la opp som aktiv spiller i 2019 og har vært keepertrener i den islandske klubben Selfoss siden 2022.

Magnússon har ti landskamper for .

## Referanser


## Eksterne lenker
*
Bendik Hagerup

**Bendik Børresen Hagerup** (født 1976) er en norsk komponist. Han er blant annet publisert på cd-en *Faces* med Oslo Sinfonietta.

## Familie
Bendik Hagerup er sønn av forfatteren Helge Hagerup og Aina Børresen. Han er bror av Simen Hagerup og halvbror av Henning Hagerup, Espen Hagerup og Linde Hagerup. Han er barnebarn av lyrikeren Inger Hagerup, forfatter og lektor Anders Hagerup og keramiker Eva Børresen, og nevø av forfatteren Klaus Hagerup.

## Studier
Hagerup begynte å studere komposisjon under Asbjørn Schaathun.

## Karriere
På Ultimafestivalen i 2005 fremførte Asamisimasa et verk av Bendik Hagerup.

Sammen med sin bror Simen har Bendik Hagerup skrevet en opera basert på romanen *[[Moby Dick]]*. Operaen har tittelen «Hvalen eller Moby Dick», og hadde urpremiere på Grusomhetens Teater i Oslo den 7. april 2006.

## Verker (utvalg)
* 2010: *Confusion Worse Confounded* – innspilt av Oslo Sinfonietta under ledelse av Christian Eggen på CD-en *Faces*
* 2006: *Hvalen eller Moby Dick* (opera; libretto av Simen Hagerup)

## Referanser
Aterno

**Aterno** (tidligere kjent som *Aternus*, etter det greske *Aternos*, Ατερνος) er den største elven i regionen Abruzzo i det sentrale Italia. Elven kalles Aterno på det meste av strekningen, men nær byen Popoli løper den sammen med Pescara-elven og kalles heretter enten *Aterno-Pescara* eller bare *Pescara*. 

Den har det største nedslagsfeltet blant elvene som munner ut i Adriaterhavet sør for elven Reno. Aterno har sitt utspring i Appenninene ved *Monti della Laga* i grenseområdet mellom Abruzzo, Marche og Lazio. Den passerer flere av de største byene i Abruzzo, først Montereale, deretter L'Aquila, og så Raiano. Deretter går den sammen med Sagittarioelven. Litt lengre mot nordøst, ved byen Popoli, kommer Pescaraelven til, og den samlede elven heter fra dette stedet som nevnt Atero-Pescara eller bare Pescara. Elven fortsetter forbi Chieti og munner ut i Adriaterhavet ved regionens største by Pescara. Elvens lengde ses både angitt som 152 og 145 km. Forskjellen på syv kilometer skyldes hvorfra man regner med av munningen i Pescaras havn ved landtangen, som stikker ut i Adriaterhavet.

## Eksterne lenker
*
Presteseteråsen

**Presteseteråsen ** er et fjell helt nordvest i Holmestrand kommune i Vestfold. Det er det høyeste punktet i tidligere Sande kommune.

Toppen ligger innenfor Presteseter naturreservat.

## Se også
* Fjell i Vestfold

## Referanser
Buaren

**Buaren** er et fjell som ligger på begge sider av den kombinerte kommune- og fylkesgrensa mellom Holmestrand kommune i Vestfold og Kongsberg kommune i Buskerud. Det har en høyde på 564 meter over havet og har en primærfaktor på 50 m eller 55 m og er det åttende høyeste fjellet i Vestfold og 23. høyeste i Kongsberg av fjellene med primærfaktor på minst 50 meter.
__NOTOC__
## Se også
* Fjell i Vestfold

## Fotnoter



## Referanser




## Eksterne lenker
* Beskrivelse av Buaren på peakbook.org
* Toppomania: Buaren 564 moh – fakta på toppomania.info
Grace Momanyi

**Grace Kwamboka Momanyi** (født 1981) er en kenyansk langdistanseløper, som tilhører kisiifolket.

I 2006 flyttet hun til Japan for å representere det lokale laget Dauhatsu, men konkurrerte lite der på grunn av skader. Hun kom tilbake i september 2007, og vant noen lokale løp. Hun vant det kenyanske terrengløpmesterskapet i 2008.

Ved VM i terrengløp 2008 kom hun på 10.-plass individuelt, men kvalifiserte seg ikke til å være med på det kenyanske laget som vant sølv i lagkonkurransen. Ved Afrikamesterskapet i friidrett 2008 kom hun på tredjeplass på 5&nbsp;000 m.

Momanyi ble valgt ut til å representere Kenya ved Sommer-OL 2008 i Beijing. Der var hun flaggbærer under åpningsseremonien. Hun skulle delta på 10&nbsp;000 meter. Imidlertid konkurrerte hun ikke, men ble byttet ut med en reserve, Peninah Arusei, under kontroversielle omstendigheter.

Hun trenes av Timothy Momanyi, og bor i Kisii i Kenya. Hun har ett barn.  

## Meritter

## Personlige rekorder
* 3000 meter – 8.57,10 min (2009)
* 5000 meter – 14.50,77 min (2009)
* 10000 meter – 30.52,25 min (2009)
* Halvmaraton – 1.12,55 timer (2005)

## Referanser


## Eksterne lenker
* 
* Pace Sports Management
Preste-Slettåsen

**Preste-Slettåsen** er en ås helt nordvest i Holmestrand kommune i Vestfold. Den har en høyde på 563 meter over havet.

Toppen ligger innenfor Presteseter naturreservat i tidligere Sande kommune.

## Se også
* Fjell i Vestfold

## Referanser
Floretuten

**Floretuten** er et fjell nord for innsjøen Svartangen i Larvik kommune i Vestfold. Fjellet har en høyde på 539 meter over havet og er det tiende høyeste fjellet i Vestfold av fjellene med primærfaktor på minst 50 meter.

## Se også
* Fjell i Vestfold

## Referanser